**И З В Е Ш Т А Ј**

**за спроведена аукција за набавка на aFRR балансен капацитет**

Согласно Правилата за набавка на aFRR балансен капацитет и балансна енергија, ОЕПС спроведе годишна аукција за набавка (закуп) на aFRR балансен капацитет за 2020 година за секој месец одделно.

Постапката за набавка на aFRR балансен капацитет започна со поднесување на Барање за реализација на набавка на системски услуги бр. 09-6833 од 26.11.2019 година од страна на Подружница ОЕПС до Генералниот Директор на АД МЕПСО.

Врз основа на ова Барање, Генералниот Директор на АД МЕПСО донесе Одлука бр. 02-6919 од 28.11.2019 година за отпочнување на постапката за реализација на набавка на aFRR балансен капацитет за балансирање на електроенергетскиот систем во периодот од 00:00 часот на 01 јануари 2020 година до 24:00 часот на 31 декември 2020 година.

ОЕПС после донесувањето на Одлуката за отпочнување на набавка на aFRR балансен капацитет, направи објава на аукцијата за набавка на aFRR балансен капацитет бр. 02-6919/1 од 02.12.2019 година и ги објави потребните количини за набавка на aFRR балансен капацитет дефинирани во Табела 1, како и датумот и времето на извршување на аукцијата на веб страната на АД МЕПСО.



**Табела 1: Количини за набавка на aFRR балансен капацитет**

Аукцијата за набавка на aFRR балансен капацитет се реализира на 06.12.2019 година (петок) во временски период од 08:00ч до 15:00ч со помош на ММС веб платформа. На аукцијата имаше само еден понудувач Давател на балансни услуги и тоа АД ЕСМ.

 Во Прилог 1 се претставени табели за секој месец одделно каде е даден приказ на побараната количина на aFRR балансен капацитет од страна на АД МЕПСО, понудената количина на aFRR балансен капацитет од страна на АД ЕСМ, доделената количина на aFRR балансен капацитет на аукцијата и преостанатата необезбедена количина на aFRR балансен капацитет за која не се доставени понуди.

ОЕПС со помош на ММС веб платформата изврши еваулцаија на сите понуди доставени од страна на Давателот на услуги за балансирање АД ЕСМ, од технички и финансиски аспект, преку платформата ги прифати и потврди понудите количини дефинирани во Прилог 2 во табели за секој месец одделно.

**Табела 2: Вкупен износ на набавката на aFRR балансен капацитет**

Согласно добиените понуди, во Табела 2 е претставен вкупниот износ на набавката за aFRR балансен капацитет за 2020 година кој изнесува **4.830.632 евра** со кој се обезбедуваат вкупно **193.380 MW** за регулација нагоре и **193.380 MW** за регулација надолу од вкупно бараните количини на балансен капацитет кои изнесуваат **230.493 MW** за регулација нагоре и **230.493 MW** за регулација надолу.

Врз основа на овој извештај за спроведената месечна аукција за aFRR балансен капацитет, Генералниот Директор донесе Одлука бр. 02-7833 од 19.12.2019 година за избор на АД ЕСМ за најповолен понудувач на постапката.

После донесувањето на Одлуката, АД МЕПСО и АД ЕСМ склучија Договор бр.02-8028 од 24.12.2019 година за набавка на aFRR балансен капацитет и балансна енергија.

.

Прилог 1: Табеларен приказ на доставените понуди на аукцијата за набавка на aFRR балансен капацитет одделно по месеци



          

Прилог 2: Табеларен приказ на прифатените понуди на аукцијата за набавка на aFRR балансен капацитет одделно по месеци





